open-index/open-wikipedia-markdown huggingface dataset:
জয়পুর বিধানসভা কেন্দ্র, পুরুলিয়া

**জয়পুর (বিধানসভা কেন্দ্র)** ভারতের পশ্চিমবঙ্গ রাজ্যের পুরুলিয়া জেলার একটি বিধানসভা কেন্দ্র। এটি পুরুলিয়া লোকসভা কেন্দ্রর অন্তর্গত।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪১ নং জয়পুর বিধানসভা কেন্দ্রটি জয়পুর সমষ্টি উন্নয়ন ব্লক এবং ঝালদা-২ সমষ্টি উন্নয়ন ব্লক এবং আরসা, বেলদিহ এবং মানিকার‍্য গ্রাম পঞ্চায়েত গুলি  আরসা সমষ্টি উন্নয়ন ব্লক এর অন্তর্গত।

জয়পুর বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১

### ১৯৭৭-২০০৬
২০০৬ সালের রাজ্য বিধানসভা নির্বাচনে, ফরওয়ার্ড ব্লকের বিন্দেশ্বর মাহাতো জয়পুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের শান্তিরাম মাহাতোকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ এবং ১৯৯৬ সালে কংগ্রেসের শান্তিরাম মাহাতো ফরওয়ার্ড ব্লকের বিন্দেশ্বর মাহাতোকে পরাজিত করেন। ফরওয়ার্ড ব্লকের বিন্দেশ্বর মাহাতো ১৯৯১ এবং ১৯৮৭ সালে কংগ্রেসের শান্তিরাম মাহাতোকে পরাজিত করেন। ১৯৮২ সালে কংগ্রেসের শান্তিরাম মাহাতো ফরওয়ার্ড ব্লকের হরিপদ মাহাতোকে পরাজিত করেন। কংগ্রেসের রামকৃষ্ণ মাহাতো ১৯৭৭ সালে জনতা পার্টির চক্রধর মাহাতোকে পরাজিত করেন।

### ১৯৬২-১৯৭২
১৯৭২, ১৯৭১, ১৯৬৯, এবং ১৯৬৭ সালে কংগ্রেসের রামকৃষ্ণ মাহাতো জয়ী হন। ১৯৬২ সালে লোক সেবক সংঘের অদ্বীতা মণ্ডল জয়ী হয়।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পুরুলিয়া জেলার রাজনীতি
ক্ষুদ্র তুষারযুগ

**ক্ষুদ্র তুষারযুগ** (Little Ice Age, LIA) হচ্ছে মধ্যযুগীয় উষ্ণ পর্বের পরে আসা শীতলতার একটি সময়। যদিও এটি সত্যিকারের তুষারযুগ ছিল না, ১৯৩৯ সালে ফ্রাঙ্কোইস ই. ম্যাথেস বৈজ্ঞানিক সাহিত্যে এই শব্দটির সূচনা করেছিলেন। প্রচলিতভাবে ১৬ থেকে ১৯ শতক পর্যন্ত সময়কে এই ক্ষুদ্র তুষারযুগের আওতায় বিবেচনা করা হয়। তবে কিছু বিশেষজ্ঞ প্রায় ১৩০০ সাল থেকে প্রায় ১৮৫০ সাল পর্যন্ত বিকল্প সময়কালকে ক্ষুদ্র তুষারযুগের সময়কাল হিসেবে ধরতে পছন্দ করেন। স্থানীয় রেকর্ডগুলির সাথে কার্যরত জলবায়ুবিদ এবং ঐতিহাসিকগণ ক্ষুদ্র তুষারযুগের শুরু ও শেষ নিয়ে কখনও ঐকমত্যে আসতে পারবেন বলে আর আশা রাখেন না, কেননা এই সময়কাল স্থানীয় অবস্থাভেদে পরিবর্তিত হয়।

নাসা ভূ-মানমন্দির তিনটি বিশেষত শীতল পর্যায়কে সূচিত করে: একটির সূচনা প্রায় ১৬৫০ সালে, অন্যটির ১৭৭০ সালে এবং শেষটির ১৮৫০ সালে, এই তিনটি পর্যায়ই এই শীতল সময়ের মধ্যবর্তী সামান্য উষ্ণতার কাল দ্বারা পৃথকীকৃত, অর্থাৎ এই তিন শীতল সময়ের মধ্যবর্তী সময়ে সামান্য উষ্ণ সময় রয়েছে। ইন্টারগভার্নমেন্টাল প্যানেল অন ক্লাইমেট চেঞ্জ (IPCC) ক্ষুদ্র তুষারযুগ দ্বারা প্রভাবিত সময়কাল ও স্থান নিয়ে কাজ করে তার থার্ড অ্যাসেসমেন্ট রিপোর্টে হিমবাহের বিশ্বব্যাপী-সমান্তরাল বৃদ্ধির পরিবর্তে বেশিরভাগ ক্ষেত্রেই স্বাধীনভাবে আঞ্চলিক জলবায়ু পরিবর্তনের প্রস্তাব দেয়। এই সময়ে উত্তর গোলার্ধে বড়জোড় মাঝারি শীতলতা ছিল।

এই ঘটনার জন্য বেশ কয়েকটি কারণ প্রস্তাব করা হয়েছে: চক্রাকারে সৌর বিকিরণ কমে যাওয়া, উচ্চমাত্রায় অগ্ন্যুৎপাৎ, মহাসাগরের সঞ্চালনের পরিবর্তন, পৃথিবীর কক্ষপথের পরিবর্তন এবং অক্ষীয় ঢাল (অরবিটাল ফোর্সিং), বৈশ্বিক জলবায়ুতে অন্তর্নিহিত পরিবর্তন, এবং মানুষের জনসংখ্যা হ্রাস।

## তথ্যসূত্র


বিষয়শ্রেণী:২য় সহস্রাব্দ
বিষয়শ্রেণী:জলবায়ুর ইতিহাস
বিষয়শ্রেণী:হলোসিন
বিষয়শ্রেণী:১৯৩০ এর দশকে তৈরি হওয়া শব্দসমূহ
বিষয়শ্রেণী:ঐতিহাসিক যুগসমূহ
বিষয়শ্রেণী:জলবায়ু পরিবর্তনের ইতিহাস
বিষয়শ্রেণী:ঐতিহাসিক যুগ
নজরুল ইসলাম খান

**নজরুল ইসলাম খান** একজন বাংলাদেশি রাজনীতিবিদ। তিনি মন্ত্রী পদমর্যাদায় বাংলাদেশের প্রধানমন্ত্রী তারেক রহমানের উপদেষ্টা। তিনি বাংলাদেশ জাতীয়তাবাদী দলের (বিএনপি) সর্বোচ্চ নীতিনির্ধারণী ফোরাম জাতীয় স্থায়ী কমিটির সদস্য হিসেবে রয়েছেন।

## প্রারম্ভিক জীবন
নজরুল ইসলাম খান জামালপুর জেলার 
ইসলামপুর থানাধীন কুলকান্দি গ্রামে জন্মগ্রহণ করেন।

## রাজনৈতিক জীবন
নজরুল ইসলাম খান ১৯৭০-এর দশকে শ্রমিক আন্দোলনের একজন সক্রিয় কর্মী ছিলেন। ১৯৭০ সালে তিনি তৎকালীন পাকিস্তান মেশিন টুলস কারখানার (বর্তমান বাংলাদেশ মেশিন টুলস ফ্যাক্টরী) শ্রমিক ইউনিয়নের সভাপতি ছিলেন। বাংলাদেশের স্বাধীনতা যুদ্ধের প্রাক্কালে ১৯৭১ সালের মার্চে গাজীপুরের জয়দেবপুরে সর্বদলীয় মুক্তিসংগ্রাম পরিষদ গঠিত হলে আ. ক. ম. মোজাম্মেল হক আহ্বায়ক ও তিনি কোষাধ্যক্ষ হিসেবে দায়িত্ব পালন করেন।

২০১৮ সালে একাদশ জাতীয় সংসদ নির্বাচনে তিনি বিএনপির নির্বাচন পরিচালনা কমিটির চেয়ারম্যান হিসেবে দায়িত্ব পান।

তিনি ২০২৬ সালের জাতীয় সংসদ নির্বাচনে বিএনপির নির্বাচন পরিচালনা কমিটির চেয়ারম্যান হিসেবে দায়িত্ব পান।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জামালপুর জেলার রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:কুয়েতে বাংলাদেশের রাষ্ট্রদূত
বিষয়শ্রেণী:১৯৪৮-এ জন্ম
বিষয়শ্রেণী:২১শ শতাব্দীর বাংলাদেশী রাজনীতিবিদ
বিষয়শ্রেণী:বাংলাদেশের প্রধানমন্ত্রীর উপদেষ্টা
বিষয়শ্রেণী:তারেক রহমানের মন্ত্রিসভার সদস্য
মিজানুর রহমান খান দিপু

**মিজানুর রহমান খান দিপু** (৮ নভেম্বর, ১৯৬৪ - ২১ ডিসেম্বর ২০১৩) ছিলেন বাংলাদেশী একজন রাজনীতিবিদ ও আইনজীবী। তিনি ঢাকা-৬ আসনের সংসদ সদস্য ছিলেন।

## প্রাথমিক জীবন
দীপু ১৯৬৪ সালের ৮ নভেম্বর কুলুটোলার তনুগঞ্জ লেনে জন্মগ্রহণ করেন। তারা পিতা নজরুল ইসলাম খান ও মাতা হাসনা ইসলাম।

## কর্মজীবন
দিপু মূলত শিপিং ব্যবসায়ী ছিলেন, তবে ক্রীড়া সংগঠক হিসেবেও পরিচিত ছিলেন। ফরাশগঞ্জ ও শেখ রাসেল ফুটবল স্ট্যান্ডিং কমিটির সদস্য ছিলেন তিনি। যুব ও ক্রীড়া মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।

## রাজনৈতিক জীবন
মিজানুর রহমান খান দিপু ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ঢাকা-৬ আসনের সংসদ সদস্য নির্বাচিত হন।

## মৃত্যু
২১ ডিসেম্বর ২০১৩ সালে রাতের দিকে হঠাৎ তিনি অসুস্থ হয়ে পড়েন। তৎক্ষণাৎ তাকে অ্যাপোলো হাসপাতালে নেয়া হয়। সেখানে রাত ৩টার দিকে তার মৃত্যু হয়।

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:ঢাকা জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
দক্ষিণ আফ্রিকান একদিনের আন্তর্জাতিক ক্রিকেটারদের তালিকা

তালিকাভিত্তিক অত্র নিবন্ধটি দক্ষিণ আফ্রিকার একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক বা ওডিআই আন্তর্জাতিক ক্রিকেট কাউন্সিলের (আইসিসি) অনুমোদিত দুইটি প্রতিনিধিত্বমূলক দলের মধ্যকার আন্তর্জাতিক ক্রিকেট খেলাবিশেষ। ওডিআইয়ের সাথে টেস্ট খেলার যথেষ্ট পার্থক্য বিদ্যমান। ওডিআইয়ে প্রতিটি দলের জন্য নির্দিষ্টসংখ্যক ওভার সংখ্যা বরাদ্দ থাকে। দলগুলোর প্রত্যেকটি মাত্র একবার করে ইনিংস খেলার সুযোগ পায়। প্রথম ওডিআই ক্যাপ লাভের মাধ্যমে তালিকাটি সাজানো হয়েছে। একই খেলায় একাধিক খেলোয়াড় ক্যাপ লাভ করলে তাদের ডাকনামের আদ্যাক্ষর অনুযায়ী তালিকাভূক্ত করা হয়।

১৬ মার্চ, ২০১৯ তারিখ অনুযায়ী পরিসংখ্যানটি সঠিক।

মন্তব্য:
*১ এছাড়াও কেপলার ওয়েসেলস অস্ট্রেলিয়ার পক্ষে ওডিআই খেলেছেন। কেবলমাত্র দক্ষিণ আফ্রিকার পক্ষে তার অংশগ্রহণকৃত খেলার রেকর্ড উপরে তুলে ধরা হয়েছে।
*২ নিকি বোয়ে, মার্ক বাউচার, এবি ডি ভিলিয়ার্স, বোয়েতা ডিপেনার, জাস্টিন ক্যাম্প, জাস্টিন অনটং, অ্যাশওয়েল প্রিন্স, ডেল স্টেইন, জ্যাক রুডল্‌ফ, মন্ডে জনডেকি, গ্রেইম স্মিথ, লুটস বসম্যান, আলবি মরকেল, মরনে মরকেল ও যোহান বোথা আফ্রিকান একাদশের পক্ষে খেলেছেন। কেবলমাত্র দক্ষিণ আফ্রিকার পক্ষে তাদের অংশগ্রহণকৃত খেলার রেকর্ড উপরে তুলে ধরা হয়েছে।
*৩ মাখায়া এনটিনি বিশ্ব একাদশের পক্ষে ওডিআই ক্রিকেট খেলেছেন। কেবলমাত্র দক্ষিণ আফ্রিকার পক্ষে তার অংশগ্রহণকৃত খেলার রেকর্ড উপরে তুলে ধরা হয়েছে।
*৪ এছাড়াও জ্যাক ক্যালিস ও শন পোলক আফ্রিকান একাদশ ও  বিশ্ব একাদশের পক্ষে ওডিআই খেলেছেন। কেবলমাত্র দক্ষিণ আফ্রিকার পক্ষে তাদের অংশগ্রহণকৃত খেলার রেকর্ড উপরে তুলে ধরা হয়েছে।

## তথ্যসূত্র

## আরও দেখুন
* ক্রিকেট সাউথ আফ্রিকা
* একদিনের আন্তর্জাতিক
* দক্ষিণ আফ্রিকা জাতীয় ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
	

দক্ষিণ আফ্রিকা
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
ওডিআই ক্রিকেটার
ফাঁসিতলা

**ফাঁসিতলা** কামারদহ ইউনিয়ন-এ অবস্থিত একটি বাজার।

## ইতিহাস
জনশ্রুতি অনুসারে,বহুদিন আগে এখানে একটি বড় বট বৃক্ষের সাথে মানুষের ফাঁসি (কতজনের  হয়েছিল তা জানা যায় নি) হয়েছিল এবং সেই থেকে এলাকাটির নামকরণ করা হয় ফাঁসিতলা।

## অবস্থান
করতোয়া নদীর পূর্ব,কোচাশহর ইউনিয়নের পশ্চিম,  বগুড়ার উত্তর, গাইবান্ধার
গোবিন্দগঞ্জ থেকে পাঁচ কিলোমিটার দক্ষিণে সীমান্তবর্তী ইউনিয়ন এবং 
রংপুরের প্রবেশদ্বার হিসেবে খ্যাত কামারদহ ইউনিয়নের প্রাণস্থলে  বগুড়া-রংপুর মহাসড়কের  পাশে ফাঁসিতলার অবস্থান।    

## শিক্ষা প্রতিষ্ঠান
**কলেজ**
*একরামুল হক আইডিয়াল এন্ড কম্পিউটার বিজ্ঞান কলেজ
**উচ্চ বিদ্যালয়** 
*ফাঁসিতলা দ্বি-মুখী উচ্চ বিদ্যালয়
**প্রাথমিক বিদ্যালয়**
*ফাঁসিতলা সরকারি প্রাথমিক বিদ্যালয়
*ফাঁসিতলা প্রি-ক্যাডেট স্কুল
*ফাঁসিতলা কে.জি স্কুল
*ফাঁসিতলা মডেল স্কুল
*ফাঁসিতলা রহিম উদ্দিন কে.জি স্কুল
**মাদ্রাসা** 
*ফাঁসতলা নূরে-মাদিনা হাফেজিয়া ক্বওমী মাদ্রাসা

## ধর্মীয় প্রতিষ্ঠান
*ফাঁসিতলা জামে মসজিদ 
*ফাঁসিতলা পূজা মন্দির
## সংগঠন
*ফাঁসিতলা ক্লাব ও পাঠাগার 
*ফাঁসিতলা ছাত্র  যুব কল্যাণ সংঘ

## অর্থনৈতিক ব্যবস্থা
মূলত, ফাঁসিতলার সকল অর্থনৈতিক কর্মকাণ্ড **ফাঁসিতলা বাজারকে** কেন্দ্র করে সংঘটিত হয়।
বাজারকে কেন্দ্র করেই গড়ে ওঠেছে বিভিন্ন অর্থনৈতিক প্রতিষ্ঠান। বাজারের অদূরে দেশের  পাট ও কাগজ শিল্পে গুরুত্বপূর্ণ অবদান ও   চাহিদা পূরণের লক্ষ্যে  গড়ে ওঠেছে **জুট মিল** এবং **পেপার মিল**।
( ফাঁসিতলা মাস্তা গ্রামে প্রচুর পরিমাণে আখ উৎপন্ন করে কৃষকরা।যা গ্রীষ্মের সময় বিভিন্ন এলাকায় সরবরাহ করা হয়।এপ্রিলের মাঝামাঝি সময়ে পহেলা বৈশাখকে কেন্দ্র করে মেলা অনুষ্ঠিত হয়।

## বাজার
**ফাঁসিতলা বাজার** গোবিন্দগঞ্জ  তথা সমগ্র গাইবান্ধা জেলার   অন্যতম ঐতিহ্যবাহী একটি বাজার। দেশের বিভিন্ন প্রান্ত থেকে আগত খুচরা ও পাইকারী ব্যবসায়ীরা বাণিজ্যিক উদ্দেশ্যে ক্রয়-বিক্রয় ও   লেনদেন সমপন্ন করে থাকে। **কলা এবং কাঁচা বাজারের জন্য বাজারটির বিশেষ খ্যাতি রয়েছে।**
ঢাকা-রংপুর মহাসড়কের দুইপাশে গড়ে ওঠে এসব বাজার। প্রায় দুই-তিন উপজেলার মানুষ তাদের উৎপাদিত পণ্য বাজারে বিক্রির জন্য নিয়ে আসে।

## আর্থিক প্রতিষ্ঠান
*সোনালী ব্যাংক
*গ্রামীণ ব্যাংক
*আশা
*ডাচ-বাংলা ব্যাংক লিমিটেড

## শহীদ নুরুল হোসেন বৈশাখী মেলা
ফাঁসিতলা গাইবান্ধা জেলার গোবিন্দগঞ্জ উপজেলার  একটি প্রাচীন জনপদ। ফাঁসিতলা নামের সঙ্গে রয়েছে অনেক কিংবদন্তি। এর পুরাতত্ত্ব ও ইতিহাস অনেক প্রাচীন। লোকসংস্কৃতির সঙ্গে ফাঁসিতলার যোগসূত্র দীর্ঘকালের। বাংলা নববর্ষ বরণ উপলক্ষে ফাঁসিতলায় সার্কাস, পুতুল নাচ আর যাত্রাগান চলে আসছে হাত ধরাধরি করে। সেই আদিকাল থেকে যাত্রার সঙ্গে বৈশাখের একটি যোগসূত্র তৈরি হয়েছে এই ফাঁসিতলা থেকে।বর্তমানে সেকেলের  যাত্রার ঐতিহ্য নেই বললেই চলে।  সাধারণত  মেলা ফাঁসিতলা দ্বি-মুখী উচ্চ বিদ্যালয়-এর প্রাঙ্গণে বসে থাকে।মেলা উপলক্ষে আত্মীয়-স্বজনের বাড়িতে মাছ-মিষ্টি পাঠানো ও দাওয়াত এক অন্যতম প্রথা।      বিভিন্ন ধরনের কসমেটিকস, ,মাটির হাড়ি-পাতিল, খেলনা, নাগরদোলা,সার্কাস ইত্যাদি মেলায় ভিন্নমাত্রা যোগ করে।

## স্বাস্থ্য
*কামারদহ স্বাস্থ্য ও পরিবার কল্যাণ কেন্দ্র
## আরও দেখুন
*ফাঁসিতলা দ্বি-মুখী উচ্চ বিদ্যালয়  
*গোবিন্দগঞ্জ উপজেলা 
*গাইবান্ধা জেলা

## তথ্যসূত্র

বিষয়শ্রেণী:বাংলাদেশের গ্রাম
মিজানুর রহমান সিনহা

**মিজানুর রহমান সিনহা** একজন বাংলাদেশি শিল্পপতি, রাজনীতিবিদ ও সাবেক প্রতিমন্ত্রী। তিনি মুন্সীগঞ্জ-২ আসন থেকে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন এবং ২০০৩ সাল থেকে ২০০৬ সাল পর্যন্ত খালেদা জিয়ার দ্বিতীয় মন্ত্রিসভায় স্বাস্থ্য ও পরিবার কল্যাণ মন্ত্রণালয়ের প্রতিমন্ত্রীর দায়িত্ব পালন করেন। কিছুকাল তিনি বিএনপির কেন্দ্রীয় কমিটির কোষাধ্যক্ষ হিসেবে দায়িত্ব পালন করেন। তিনি ২২ জানুয়ারি ২০২০ সালে বিএনপির সব পদ ও দায়িত্ব থেকে অব্যাহতি নেন।

## প্রারম্ভিক জীবন
মিজানুর রহমান সিনহা ১৯৪৩ সালের ১৮ আগস্ট মুন্সীগঞ্জ জেলার লৌহজং উপজেলার কলমা ইউনিয়ের ডহুরী গ্রামে জন্মগ্রহণ করেন। তার পিতার নাম হামিদুর রহমান সিনহা ও মাতার নাম নূরজাহান সিনহা। হামিদুর রহমান বাংলাদেশের ঔষধ ব্যবসায়ের অন্যতম পথিকৃৎ ও  শিল্পগোষ্ঠী একমি গ্রুপের প্রতিষ্ঠাতা। সিনহা শৈশবে কলকাতায় বেড়ে উঠেন। পরবর্তীতে নারায়ণগঞ্জের সরকারি তোলারাম কলেজে উচ্চ মাধ্যমিক সম্পন্ন করে ঢাকা বিশ্ববিদ্যালয় থেকে ব্যবসায় স্নাতক সম্পন্ন করেন।

## কর্মজীবন
১৯৬৪ সালে সিনহা হাবিব ব্যাংকে চাকুরীর মাধ্যমে তার কর্মজীবন শুরু করেন। তার পিতার মৃত্যুর পর ১৯৭৫ সালে তিনি পিতার প্রতিষ্ঠিত একমি গ্রুপে যোগদান করেন। ১৯৮৩ সাল থেকে তিনি গ্রুপটির ব্যবস্থাপনা পরিচালকের দায়িত্ব পালন করছেন।

## রাজনৈতিক জীবন
সিনহা ছাত্রজীবনে রাজনীতির সাথে যুক্ত হন। সরকারি তোলারাম কলেজে অধ্যয়নকালে তিনি ছাত্র ইউনিয়নের প্রার্থী হিসেবে ছাত্র সংসদ নির্বাচনে সাধারণ সম্পাদক নির্বাচিত হন। ১৯৯০ সালের মিজানুর রহমান সিনহা বিএনপিতে যোগদান করেন। পরবর্তীতে তিনি দলটির কেন্দ্রীয় কমিটির কোষাধ্যক্ষ হিসেবে ২২ জানুয়ারি ২০২০ পর্যন্ত দায়িত্ব পালন করেন।

সিনহা মুন্সীগঞ্জ-২ আসন থেকে বিএনপির মনোনয়নে ১৯৯৬ সালে সপ্তম ও ২০০১ সালে অষ্টম জাতীয় সংসদ নির্বাচনে অংশ নিয়ে যথাক্রমে ৫৮,৪৫৫ ও ৮৩,৬২৩ ভোট লাভ করে আওয়ামী লীগের প্রার্থী নূরুল ইসলাম খান বাদল ও সাগুফতা ইয়াসমিন এমিলিকে পরাজিত করে সংসদ সদস্য নির্বাচিত হন। ২০০৮ সালের নবম জাতীয় সংসদ নির্বাচনে তিনি একই আসনে প্রতিদ্বন্দ্বীতা করে এমিলির কাছে পরাজিত হন। একাদশ জাতীয় সংসদ নির্বাচনে তিনি পুনরায় একই আসনে বিএনপির মনোনয়ন লাভ করেন।

২০০১ সালের নির্বাচনে বিএনপি সরকার গঠন করলে ২২ মে ২০০৩ সালে তিনি স্বাস্থ্য ও পরিবার কল্যাণ মন্ত্রণালয়ের প্রতিমন্ত্রীর দায়িত্ব পান এবং ২০০৬ সাল পর্যন্ত এ দায়িত্ব পালন করেন।

তিনি ২২ জানুয়ারি ২০২০ সালে ব্যবসায়িক ব্যস্ততা দেখিয়ে বিএনপির সব পদ ও দায়িত্ব থেকে অব্যাহতি নেন।

## ব্যক্তিগত জীবন
মিজানুর রহমান সিনহা ব্যক্তিগত জীবনে জাহানারা সিনহা তাজের সাথে বিবাহ বন্ধনে আবদ্ধ হন। এই দম্পতির তাসনিম সিনহা স্নিগ্ধা নামে এক কন্যা ও তানভীর সিনহা সুপ্রিয় নামে এক ছেলে রয়েছে। তার পিতামহ আনসার উদ্দিন সিনহা ছিলেন একজন ধনাঢ্য ব্যবসায়ী ও রাজনীতিবিদ যিনি চিত্তরঞ্জন দাশের সাথে স্বরাজ্য পার্টির রাজনীতি করতেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৩-এ জন্ম
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:মুন্সীগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:বাংলাদেশী ব্যবসায়ী
বিষয়শ্রেণী:বাংলাদেশী শিল্পপতি
বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
কিং জন

***দ্য লাইফ অ্যান্ড ডেথ অফ কিং জন*** (ইংরেজি: *The Life and Death of King John*; সংক্ষেপে ***কিং জন***, ইংরেজি: *King John*) হল উইলিয়াম শেকসপিয়রের লেখা একটি ঐতিহাসিক নাটক। এই নাটকে ইংল্যান্ডের রাজা দ্বিতীয় হেনরি ও রানি এলিনরের পুত্র তথা রাজা তৃতীয় হেনরির পিতা রাজা জনের রাজত্বকালের (১১৯৯-১২১৬ খ্রিষ্টাব্দ) ঘটনাবলি নাট্যায়িত হয়েছে। মনে করা হয়, নাটকটি ১৫৯০-এর দশকের মধ্যভাগে রচিত। তবে এটি প্রথম প্রকাশিত হয় ১৬২৩ সালের ফার্স্ট ফোলিওতে।

## চরিত্রগণ

* রাজা জন – ইংল্যান্ডের রাজা
* এলিনর – রাজমাতা, রাজা দ্বিতীয় হেনরির বিধবা পত্নী।
* রাজকুমার হেনরি – রাজা জনের পুত্র, পরবর্তীকালে রাজা তৃতীয় হেনরি
* ব্লেঞ্চ – জনের ভ্রাতুষ্পুত্রী
* এসেক্সের আর্ল – ইংরেজ অভিজাত পুরুষ
* স্যালিসবেরির আর্ল – ইংরেজ অভিজাত পুরুষ।
* পেমব্রোকের আর্ল – ইংরেজ অভিজাত পুরুষ
* লর্ড বাইগট – নরফোকের আর্লর
* পমফ্রেটের পিটার - ভবিষ্যদ্বক্তা
* ফিলিপ ফলকনব্রিজ (ফিলিপ দ্য বাস্টার্ড ও রিচার্ড প্ল্যান্টাগেনেট নামেও পরিচিত – ইংল্যান্ডের প্রথম রিচার্ডের অবৈধ পুত্র
* রবার্ট ফলকনব্রিজ – তার সৎ ভাই, স্যার রবার্ট ফলকনব্রিজের বৈধ পুত্র
* লেডি ফলকনব্রিজ – তাদের মাল স্যার রবার্ট ফলকনব্রিজের বিধবা স্ত্রী
* জেমস গার্নে – তার অনুচরী
* লেডি কনস্ট্যান্স – ব্রিটানির ডিউক দ্বিতীয় জিওফ্রের বিধবা স্ত্রী
* আর্থার – তার পুত্র, রাজা জনের ভ্রাতুষ্পুত্র; ইংরেজ রাজসিংহাসনের দাবিদার, পরে ব্রিটানির ডিউক হয়েছিলেন 

* শেরিফ
* দুই জল্লাদ
* ইংরেজ হেরাল্ড
* ইংরেজ দূত
* রাজা ফিলিপ – ফ্রান্সের রাজা
* লুই দ্য ডফিন – তার পুত্র
* মেলানের ভিসকাউন্ট
* চ্যাটিলন – ইংল্যান্ডে ফরাসি রাজদূত 
* হুবার্ট – অ্যাংগিয়ার্সের নাগরিক, পরবর্তীকালে রাজা জনের অনুগামী হয়েছিলেন
* অ্যাংগিয়ার্সের নাগরিকবৃন্দ
* ফরাসি হেরাল্ড
* ফরাসি দূত
* লিমোগেস, অস্ট্রিয়ার ডিউক (লিমোগেসের ভিসকাউন্ট উইডোমার ও অস্ট্রিয়ার ডিউক পঞ্চম লিওপোল্ডের যুগ্ম চরিত্রায়ন)
* কার্ডিনাল প্যান্ডালফ – পোপ তৃতীয় ইনোসেন্টের প্রতিনিধি
* লর্ডবৃন্দ, সৈনিকগণ, অনুচরগণ ইত্যাদি

## কাহিনি-সারাংশ

## আরও দেখুন
* অমিত্রাক্ষর ছন্দ
* কথাসাহিত্যে অবৈধতা
* 

## পাদটীকা

## তথ্যসূত্র

## গ্রন্থপঞ্জি
* 
* 
* 

* 

* 

* 

* 

* 

*
* 

* 

* 

* 

* 

## বহিঃসংযোগ

* ''কিং জন'' নাটকের সম্পূর্ণ পাঠ – এমআইটি থেকে 
* ''দ্য লাইফ অ্যান্ড ডেথ অফ কিং জন'' – নাটকের সম্পূর্ণ পাঠের এইচটিএমএল সংস্করণ
* 

বিষয়শ্রেণী:১৫৯৮-এর নাটক
বিষয়শ্রেণী:চলচ্চিত্রায়িত ব্রিটিশ নাটক
বিষয়শ্রেণী:ইংরেজ রাজন্যবর্গের সাংস্কৃতিক চিত্রায়ন
বিষয়শ্রেণী:ইংরেজি নবজাগরণ নাটক
বিষয়শ্রেণী:১২শ শতাব্দীর প্রেক্ষাপটে রচিত নাটক
বিষয়শ্রেণী:১৩শ শতাব্দীর প্রেক্ষাপটে রচিত নাটক
বিষয়শ্রেণী:ইংল্যান্ডের রাজা জনের সাংস্কৃতিক চিত্রায়ন
বিষয়শ্রেণী:ইংরেজ রাজপরিবার-সংক্রান্ত নাটক
বিষয়শ্রেণী:ইংল্যান্ডের প্রেক্ষাপটে রচিত নাটক
বিষয়শ্রেণী:শেকসপিয়রীয় হিস্ট্রি
বিষয়শ্রেণী:শেকসপিয়রীয় ইতিহাসাশ্রয়ী নাটক
সেন্ট নিকোলাস গির্জা

**সেন্ট নিকোলাস গির্জা** গোথিক পুনরুজ্জীবন চার্চ (জার্মান: সেন্ট-নিকোলাই-কিচ) হলো পূর্বে হ্যামবার্গের পাঁচটি লুথেরান হুপটিকিচেন (প্রধান চার্চ)। দ্বিতীয় বিশ্বযুদ্ধে হ্যামবার্গের বোমা হামলায় বেশিরভাগ গির্জা ধ্বংস হয়ে যায় এবং এর ধ্বংসাবশেষটি সরানো হয়েছে এটির ক্রিপ্ট, তার সাইট এবং লম্বা টাওয়ারযুক্ত টাওয়ার, মূলত খোলাখুলি, ঘণ্টাধ্বনিগুলির একটি বড় সেটের জন্য সংরক্ষণ করা হয়েছ। একসাথে স্মৃতিস্তম্ভ এবং একটি গুরুত্বপূর্ণ স্থাপত্যের হিসাবে পরিচিত। হ্যামবার্গের বাসিন্দারা নিকোলাখিরচে উল্লেখ করলে সাধারণত এই গির্জার কথা বলা হয় যা তারা উল্লেখ করছে এবং হার্ভেস্টহুড জেলার সেন্ট নিকোলাসকে উৎসর্গিত নতুন হুপ্টার্কির নয়।

## সাধারণ
দ্বিতীয় বিশ্বযুদ্ধে হামবুর্গের বোমা হামলার ফলাফলে গির্জাটি ধ্বংসস্তূপে পরিনত হয় এবং ১৯৫১ সালে এর ধ্বংসাবশেষ অপসারণ করা হয় এবং ১৯৯০ ও ২০১২ সালে টাওয়ারে পুনর্নির্মাণের কাজ শুরু করে সেন্ট নিকোলাসের চার্চের বর্তমান অবস্থা ফেরত আনা হয়।

## ইতিহাস
১২ শতাব্দীতে নিকোলাই বন্দোবস্ত এবং অ্যালস্টারের একটি আশ্রয়স্থল প্রতিষ্ঠার সাথে সাথে নাবালদের পৃষ্ঠপোষক সেন্ট নিকোলাসকে উৎসর্গ করা একটি চ্যাপেল নির্মাণ করা হয়েছিল। সেন্ট মেরি ক্যাথিড্রালের পরে এই কাঠের বিল্ডিং হামবুর্গের দ্বিতীয় গির্জা ছিল।

## চিত্র সমাহার

Image:Hamburg.harvestehude.hauptkirche.st.nikolai.nord.wmt.jpg|
File:Prüfung - Sculpture at St. Nicholas' Church.jpg|
Image:Nikolaikirche001.jpg|


## আরও দেখুন
* ক্রাইসলার বিল্ডিং 
* এম্পায়ার স্টেট বিল্ডিং 
* প্লাজা হোটেল 
* শেলবর্ন হোটেল

## তথ্যসূত্র

## বহিঃসংযোগ

* সেন্ট নিকোলাস গির্জা

বিষয়শ্রেণী:জার্মানির দ্বিতীয় বিশ্বযুদ্ধের স্থান
বিষয়শ্রেণী:প্রাক্তন বিশ্বের সবচেয়ে উঁচু ভবন
বিষয়শ্রেণী:হামবুর্গের প্রাক্তন গির্জা
বিষয়শ্রেণী:জার্মানির ভূ-চিহ্ন
বিষয়শ্রেণী:১৮৭৪-এ সম্পন্ন গির্জা
বিষয়শ্রেণী:হামবুর্গের দর্শনীয় স্থান
বিষয়শ্রেণী:দ্বিতীয় বিশ্বযুদ্ধের সময় জার্মানিতে ধ্বংস হওয়া ভবন ও স্থাপনা
বিষয়শ্রেণী:জার্মানির গির্জার ধ্বংসাবশেষ
বিষয়শ্রেণী:১৮৭৪-এ জার্মানিতে প্রতিষ্ঠিত
খন্দকার আনোয়ারুল হক

**খন্দকার আনোয়ারুল হক** একজন বাংলাদেশি রাজনীতিবিদ ও সাবেক সংসদ সদস্য।

## প্রারম্ভিক জীবন
টাংগাইল-১ মধুপুর-ধনবাড়ী আসনের সাবেক সংসদ সদস্য খন্দকার আনোয়ারুল হক ১২ নভেম্বর ১৯৫৬ খ্রিষ্টাব্দে মধুপুর উপজেলা পৌর এলাকার ঐতিহ্যবাহী জটাবাড়ীতে এক সম্ভ্রান্ত মুসলিম পরিবারে জন্মগ্রহণ করেন। পিতা খন্দকার আজিজুর রহমান, ব্রিটিশ শাসন আমলে শিক্ষকতা হিসাবে কর্মজীবন শুরু করেন এবং পরবর্তীতে সরকারী কর্মকর্তা হিসাবে ১৯৮২ সালে অবসর গ্রহণ করেন। মাতা খাদিজা বেগম। দাদা মরহুম খন্দকার মোয়াজ্জেম হোসেন;ছিলেন মধুপুর উপজেলার একজন কৃতি শিক্ষক। খন্দকার আনোয়ারুল হক নিজ এলাকাতেই প্রাথমিক ও মাধ্যমিক শিক্ষা লাভের পর ১৯৭৩-৭৪ সালে ময়মনসিংহ আনন্দ মোহন কলেজে উচ্চ মাধ্যমিক শ্রেণীতে অধ্যয়ন করেন।পরবর্তীতে ১৯৮০ সালে তিনি অনার্স এবং ১৯৮১ সালে অর্থনীতিতে মাষ্টার্স ডিগ্রী লাভ করেন প্রাচ্যের অক্সফোর্ড খ্যাত এদেশের সর্বোচ্চ বিদ্যাপিঠ ঢাকা বিশ্ববিদ্যালয় হতে।

## রাজনৈতিক জীবন
ঢাকা বিশ্ববিদ্যালয়ে অধ্যয়নকালে আনোয়ারুল হক ছাত্র রাজনীতিতে যুক্ত হন। তিনি ঢাকা বিশ্ববিদ্যালয় কেন্দ্রীয় ছাত্র সংসদের সদস্য ছিলেন। আনোয়ারুল হক ১৯৮৮ সালে চতুর্থ জাতীয় সংসদ নির্বাচনে টাঙ্গাইল-১ আসন থেকে সতন্ত্র প্রার্থী হিসেবে নির্বাচন করে তিনি জয় লাভ করেন। সংসদ সদস্য নির্বাচিত হওয়ার পর তিনি জাতীয় পার্টিতে যোগ দেন। বেশ কিছু দিন জাতীয় পার্টির সাথে থাকার পর তিনি বিএনপিতে যোগদান করেন এবং বর্তমানে তিনি বিএনপির মধুপুর উপজেলা শাখার উপদেষ্টা হিসেবে দায়িত্ব পালন করছেন।

## তথ্যসূত্র

বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:টাঙ্গাইল জেলার রাজনীতিবিদ
জর্জ রয় হিল

**জর্জ রয় হিল** (; ২০ ডিসেম্বর ১৯২১ - ২৭ ডিসেম্বর ২০০২) ছিলেন একজন মার্কিন চলচ্চিত্র পরিচালক। তিনি পল নিউম্যান ও রবার্ট রেডফোর্ড অভিনেতা যুগলকে নিয়ে *[[বুচ ক্যাসিডি অ্যান্ড দ্য সানড্যান্স কিড]]* (১৯৬৯) ও *[[দ্য স্টিং]]* (১৯৭৩) চলচ্চিত্র নির্মাণের জন্য প্রসিদ্ধ। প্রথম চলচ্চিত্রটির জন্য তিনি শ্রেষ্ঠ পরিচালনা বিভাগে বাফটা পুরস্কার এবং দ্বিতীয় চলচ্চিত্রটির জন্য শ্রেষ্ঠ পরিচালনা বিভাগে একাডেমি পুরস্কার অর্জন করেন।

তার নির্মিত অন্যান্য উল্লেখযোগ্য চলচ্চিত্রসমূহ হল *স্লটারহাউজ-ফাইভ*, *দ্য ওয়ার্ল্ড অ্যাকর্ডিং টু গার্প*, *দ্য ওয়ার্ল্ড অব হেনরি অরিয়েন্ট*, *হাওয়াই*, *থরোলি মডার্ন মিলি*, *দ্য গ্রেট ওয়াল্ডো পেপার*, *স্ল্যাপ শট*, *ফানি ফার্ম*, *আ লিটল রোম্যান্স*, এবং *দ্য লিটল ড্রামার গার্ল*।

## চলচ্চিত্র ও পুরস্কারের তালিকা
**পরিচালক**

**প্রযোজক**
* *[[দ্য গ্রেট ওয়াল্ডো পেপার]]* (১৯৭৫): প্রযোজক
* *[[দ্য ওয়ার্ল্ড অ্যাকর্ডিং টু গার্প (চলচ্চিত্র)|দ্য ওয়ার্ল্ড অ্যাকর্ডিং টু গার্প]]* (১৯৮২): প্রযোজক

**লেখক**
* *[[দ্য গ্রেট ওয়াল্ডো পেপার]]* (১৯৭৫): কাহিনী
* *[[আ লিটল রোম্যান্স]]* (১৯৭৯): সংলাপ *(অনুল্লেখিত)*

**অভিনেতা**
* *[[ওয়াক ইস্ট অন বিকন!]]* (১৯৫২): নিকোলাস উইলবেন
* *[[দ্য ওয়ার্ল্ড অ্যাকর্ডিং টু গার্প (চলচ্চিত্র)|দ্য ওয়ার্ল্ড অ্যাকর্ডিং টু গার্প]]* (১৯৮২): পাইলট *(অনুল্লেখিত)*

## তথ্যসূত্র

## বহিঃসংযোগ
* 
* 

বিষয়শ্রেণী:১৯২১-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন টেলিভিশন পরিচালক
বিষয়শ্রেণী:মিনেসোটার চলচ্চিত্র পরিচালক
বিষয়শ্রেণী:পারকিনসন রোগে মৃত্যু
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
ডেভ বাউতিস্তা

**ডেভিড মাইকেল বাউতিস্তা জুনিয়র** (জন্ম ১৮ জানুয়ারি ১৯৬৯) একজন আমেরিকান অভিনেতা, অবসরপ্রাপ্ত পেশাদার কুস্তিগির, মিশ্র মার্শাল শিল্পী এবং বডিবিল্ডার।

১৯৯৯ সালে তিনি রেসলিং জীবন শুরু করেন এবং ওয়ার্ল্ড রেসলিং ফেডারেশন এ চুক্তিবদ্ধ হয়। ২০০২ থেকে ২০১০ সাল পর্যন্ত তিনি রিংয়ের নাম **বাতিস্তা** নামে জনপ্রিয়তা অর্জন করেন। কুস্তি জীবনে চারবার ওয়ার্ল্ড হেভিওয়েট চ্যাম্পিয়নশিপ, দুইবার ডাব্লিউডাব্লিউই চ্যাম্পিয়নশিপ জিতেছেন। তিনি ওয়ার্ল্ড হেভিওয়েট চ্যাম্পিয়নশিপের উপর সবচেয়ে বেশিদিন (২৮২) রাজত্ব করেছেন। তিনি ২০০৫ এর রয়্যাল রাম্বল জিতেন রেসলম্যানিয়া ২১ এর মেইন ইভেন্ট করেন। যেটি ডাব্লিউডাব্লিউই এর ইতিহাসে সেরা পাঁচ আয় করা প্রতি-দর্শনে-পরিশোধ অনুষ্ঠান ছিল। তিনি ২০১৩ সালে ডাব্লিউডাব্লিউই তে পুনরায় চুক্তি করেন এবং ২০১৪ রয়্যাল রাম্বাল জিতেন ও রেসলম্যানিয়া ৩০ এর মেইন ইভেন্ট করেন। অক্টোবর ২০১৮ তে তিনি ডাব্লিউডাব্লিউইতে ফিরে আসেন এবং রেসলম্যানিয়া ৩৫ এ ট্রিপল এইচ এর সাথে ম্যাচ খেলেন। সেটিতে তিনি হেরে কুস্তি থেকে অবসর নেয়।

২০০৬ সাল থেকে তিনি তার অভিনয় জীবন শুরু করেন। তিনি মার্ভেল সিনেম্যাটিক ইউনিভার্সে ড্র্যাক্স দ্য ডেস্ট্রয়ার চরিত্রে অভিনয়ের জন্য পরিচিত। এছাড়াও অভিনয় করেছেন দ্য ম্যান উইথ দ্য আয়রন ফিস্ট (২০১২), রিডিক (২০১৩), জেমস বন্ডের চলচ্চিত্র স্পেক্টার (২০১৫), ব্ল্যাড রানার ২০৪৯ (২০১৭), মাই স্পাই (২০২০), আর্মি অফ দ্য ডেড (২০২০), ডিউন এবং এর সিকুয়েল (২০২৪), গ্লাস অনিয়ন: এ নাইভস আউট মিস্ট্রি (২০২২) চলচ্চিত্রগুলোতে।

আগস্ট ২০১২ সালে তিনি ক্লাসিক এন্টারটেইনমেন্ট & স্পোর্টস এ চুক্তিবদ্ধ হন মিশ্র মার্শাল শিল্প লড়াই এর জন্য। অক্টোবর ৬, ২০১২ সালে সে তার মিশ্র মার্শাল শিল্পে অভিষেক ম্যাচে ভিন্স লুসেরো কে "টেকনিক্যাল নকআউট" এর মাধ্যমে হারান।

## তথ্যসূত্র

## বহিঃসংযোগ

* 
* Online World of Wrestling
* 

বিষয়শ্রেণী:জীবিত ব্যক্তি
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:১৯৬৯-এ জন্ম
বিষয়শ্রেণী:মার্কিন পুরুষ মিশ্র মার্শাল শিল্পী
বিষয়শ্রেণী:গ্রিক বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:রয়্যাল রাম্বল বিজয়ী
বিষয়শ্রেণী:ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
বিষয়শ্রেণী:ফিলিপিনো বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর পুরুষ পেশাদার কুস্তিগির
স্ত্রাসবুর গির্জা

**স্ত্রাসবুর ক্যাথিড্রাল** (স্ট্রাসবুর্গ মাইস্টার নামেও) পরিচিত এটি ফ্রান্সের আলজাস অঞ্চলের স্ত্রাসবুরে অবস্থিত একটি ক্যাথলিক ক্যাথেড্রাল। যদিও এটির বেশিরভাগ অংশ রোমানেস্ক (রোমান) স্থাপত্যের মধ্যে  রয়েছে, তবে এটি ব্যাপকভাবে বিবেচনা করা হয় উচ্চ বা দেরী গোথিক স্থাপত্যের সেরা উদাহরণগুলির মধ্যে এটি একটি।
## ইতিহাস
ক্যাথিড্রালের নির্মাণ করা হয় ১৮৯৬-১৮৯৭ সালে   এবং পুনরায় মেরামত করা হয় ১৯০৭ সালে, ১৯২৩-১৯২৪, ১৯৪৭-১৯৪৮ সালে  ১৯৯৬-১৯৭২ সালে ,  ২০১২ এবং ২০১৪ সালে সর্বশেষ সংস্করণ করা হয়। 

বর্তমান ক্যাথিড্রালের স্থানটি বেশ কয়েকটি ধর্মীয় ভবনগুলির জন্য ব্যবহার করা হচ্ছে যা আর্জেন্টোরাট সময়ের শুরু থেকে শুরু হয়েছিল।

## অবকাঠামোর মাপ
বিল্ডিংয়ের পরিচিত মাত্রা নিম্নরূপ:

* মোট দৈর্ঘ্য: ১১২ মিটার (৩৬৭ ফুট)
* ভিতরে মোট দৈর্ঘ্য: ১০৩ মি (৩৩৮ ফুট) 
* স্পিনার উচ্চতা: ১৪২ মি (৪৬৬ ফুট)
* পর্যবেক্ষণ ডেক উচ্চতা: ৬৬ মি (২১৭ ফুট)
* ক্রোমিং গম্বুজ উচ্চতা: ৫৮ মিটার (১৯০ ফুট)
*কেন্দ্রীয় নৌকায় বহিঃস্থ উচ্চতা: ৪০ মিটার (১৩০ ফুট)
* কেন্দ্রীয় নৌপথের উচ্চতায়: ৩২ মিটার (১০৫ ফুট)
* কেন্দ্রীয় নাভি প্রস্থের ভিতরে: ১৬ মিটার (৫২ ফুট) 
* পার্শ্ববর্তী নভনের উচ্চতার অভ্যন্তরে: ১৯ মিটার (৬২ ফুট)
* নর্থের উচ্চতা ভিতরে: ৪২ মি (১৩৮ ফুট)
* পশ্চিম উপকূলে বহিঃস্থ প্রস্থ: ৫১.৫ মিটার (১৬৯ ফুট)
* পশ্চিমা উপকূলে ব্যাসার্ধের দৈর্ঘ্য: ১৩.৬ মিটার (৪৫ ফুট)
* প্রধান নির্মাণ এলাকা: ৬,০৪৪ মিটার (৬৫,০৬০ বর্গ ফুট)
* কপার-আচ্ছাদিত ছাদ এলাকা: ৪,৯০০ মিটার (৫৩,০০০ বর্গফুট)
* টাইল-আচ্ছাদিত ছাদ এলাকা: ৬০০ মিটার (৬,৫০০ বর্গফুট)
* স্লেট-আচ্ছাদিত ছাদ এলাকা: ৪৭ মিটার (৫১০ বর্গ ফুট)

## চিত্র সমাহার

File:Chevet roman de la cathédrale de Strasbourg.jpg|
File:Strasbourg_Cathedral_nave_looking_east-_Diliff.jpg|
File:Jean Hültz. Denkmal von André Friedrich.jpg|
File:Tower @ Cathédrale Notre-Dame de Strasbourg @ Strasbourg (31708421448).jpg| 


## আরও দেখুন

## তথ্যসূত্র

## বহিঃসংযোগ

* স্ত্রাসবুর গির্জা

বিষয়শ্রেণী:গগনচুম্বী অট্টালিকা
বিষয়শ্রেণী:ফ্রান্সের ইতিহাস
বিষয়শ্রেণী:প্রাক্তন বিশ্বের সবচেয়ে উঁচু ভবন
বিষয়শ্রেণী:ফ্রান্সের রোমান ক্যাথলিক ক্যাথেড্রাল
বিষয়শ্রেণী:১৪৩০-এর দশকে সম্পন্ন গির্জা
সেন্ট মেরি গির্জা

**সেন্ট মেরি চার্চ** উত্তর জার্মানি এর স্ট্রালসুন্ডে অবস্থিত একটি বৃহৎ লুথারান গির্জা। সেন্ট মেরি গির্জাটি ১২৮৯ সালের  এর আগে কিছুটা নির্মিত হয়েছিল এটি স্থাপত্যিকভাবে উত্তর জার্মানে প্রচলিত ইট গথিক শৈলীটির একটি উদাহরণ। ১৫৪৯ সাল থেকে ১৬৪৭ সালের মধ্যে এটি ১৫১ মিটার (৪৯৫ ফুট) লম্বা লম্বা ভবন ছিল। ব্যুভিয়েস ক্যাথিড্রালের টাওয়ারের সমাপ্তি ও পতনের মধ্যবর্তী সময়ে ১৫৬৯-১৫৭৩ এটি সর্বোচ্চ উচ্চু ভবন ছিলো।

ঘণ্টা টাওয়ারটি ১৩৮২ খ্রিষ্টাব্দে ভেঙ্গে পড়ে এবং ১৪৭৪ সালের মধ্যে এটি পুনর্নির্মাণ করা হয়। ১৪৯৫ সালে স্টিভল টাওয়ারটি তীব্র ঝড়ের সময় বয়ে যায় এবং তারপরে লম্বা ভবনে স্নান পায়। পরবর্তীতে ১৬৪৭ সালে বজ্রপাতের  আঘাত এটি পুড়ে যায় এবং বারকোড গম্বুজ হিসাবে পুনর্নির্মিত করা হয় যা ১৭০৮ সালে সম্পন্ন করা হয়। বর্তমানে টাওয়ারটি ১০৪ মিটার (৩৪১ ফুট) লম্বা।

## আরও দেখুন
* ক্রাইসলার বিল্ডিং 
* এম্পায়ার স্টেট বিল্ডিং 
* প্লাজা হোটেল 
* শেলবর্ন হোটেল

## তথ্যসূত্র

## বহিঃসংযোগ

* ইট ইউরোপীয় রুট গোথিক

বিষয়শ্রেণী:১৩শ শতাব্দীর জার্মানির গির্জা
নোমি রাপাস

**নোমি রাপাস** (; জন্ম: **নোমি নোরেন**, ২৮ ডিসেম্বর ১৯৭৯) হলেন একজন সুয়েডীয় অভিনেত্রী। তিনি মিলেনিয়াম ধারাবাহিকের সুয়েডীয় চলচ্চিত্র সংস্করণে *দ্য গার্ল উইথ দ্য ড্রাগন ট্যাটু*, *দ্য গার্ল হু প্লেয়েড উইথ ফায়ার* ও *দ্য গার্ল হু কিকড দ্য হর্নেট্‌স নেস্ট*-এ লিজবেথ স্যালান্ডার চরিত্রে অভিনয় করে খ্যাতি অর্জন করেন। *দ্য গার্ল উইথ দ্য ড্রাগন ট্যাটু* ছবিতে তার অভিনয়ের জন্য তিনি শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।

রাপাস *ডেইজি ডায়মন্ড* (২০০৭)-এ অ্যানা, *বিয়ন্ড* (২০১০)-এ লিনা, *দ্য মনিটর* (২০১১)-এ অ্যানা, *শার্লক হোমস: আ গেম অব শ্যাডোস* (২০১১)-এ মাদাম সিমজা হেরন, রিডলি স্কটের বিজ্ঞান কল্পকাহিনীমূলক *প্রমিথিউস* (২০১২)-এ ড. এলিজাবেথ শ, *ডেড ম্যান ডাউন* (২০১৩)-এ বিয়াট্রিস, *দ্য ড্রপ* (২০১৪)-এ নাদিয়া, *চাইল্ড ফোর্টি ফোর* (২০১৫)-এ রাইসা ডেমিডোভা, *হোয়াট হ্যাপেন্ড টু মানডে* (২০১৭)-এ সাতটি কেন্দ্রীয় চরিত্রে এবং নেটফ্লিক্সের চলচ্চিত্র *ব্রাইট* (২০১৭)-এ লেইলা চরিত্রে অভিনয় করেন।

## প্রারম্ভিক জীবন
রাপাস ১৯৭৯ সালের ২৮শে ডিসেম্বর সুইডেনের হুডিকসভালে জন্মগ্রহণ করেন। তার মাতা নিনা নোরেন (জন্ম: ক্রিস্টিনা নোরেন, ১৯৫৪) একজন সুয়েডীয় অভিনেত্রী এবং পিতা রোগেলিও ডুরান (১০ নভেম্বর ১৯৫৪ - ৪ নভেম্বর ২০০৬) ছিলেন একজন স্পেনীয় ফ্লামেঙ্কো গায়ক। রাপাসের মতে তার পিতা রোমানীয় বংশোদ্ভূতও, যদিও তিনি নিশ্চিত নন, তবে তিনি এই সংস্কৃতির প্রতি সবসময় আগ্রহী ছিলেন। রাপাসের বোন স্যোরুন নোরেন একজন আলোকচিত্রী।

পাঁচ বছর বয়সে তিনি তার মাতা ও সৎ বাবার সাথে নিজ দেশ সুইডেন ছেড়ে আইসল্যান্ডের ফ্লুডিরে চলে যান। দুই বছর পর তিনি আইসল্যান্ডীয় চলচ্চিত্র *ইন দ্য শ্যাডো অব দ্য রেভেন* দিয়ে চলচ্চিত্রে আত্মপ্রকাশ করেন। রাপাস মাতৃভাষা সুয়েডীয় ছাড়াও আইসল্যান্ডীয়, ডেনীয়, নরওয়েজীয় ও ইংরেজি ভাষায় অনর্গল কথা বলতে পারেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর সুয়েডীয় অভিনেত্রী
বিষয়শ্রেণী:২১শ শতাব্দীর সুয়েডীয় অভিনেত্রী
বিষয়শ্রেণী:আইসল্যান্ডে সুয়েডীয় প্রবাসী
বিষয়শ্রেণী:ইংল্যান্ডে সুয়েডীয় প্রবাসী
বিষয়শ্রেণী:সুয়েডীয় চলচ্চিত্র অভিনেত্রী
বিষয়শ্রেণী:সুয়েডীয় টেলিভিশন অভিনেত্রী
বিষয়শ্রেণী:সুয়েডীয় শিশু অভিনেত্রী
বিষয়শ্রেণী:স্পেনীয় বংশোদ্ভূত সুয়েডীয় অভিনেত্রী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:এম্পায়ার পুরস্কার বিজয়ী
প্রফেশনাল ক্রিকেটার্স অ্যাসোসিয়েশন

**প্রফেশনাল ক্রিকেটার্স অ্যাসোসিয়েশন (পিসিএ)** ইংল্যান্ড এবং ওয়েলসের সাবেক ও বর্তমান প্রথম-শ্রেণীর ক্রিকেটারদের প্রতিনিধিত্বমূলক পরিচালনা পরিষদ। ইংল্যান্ডের সাবেক ফাস্ট বোলার ফ্রেড রামসে ১৯৬৭ সালে এ সংগঠনটি প্রতিষ্ঠা করেন। তখন এর নাম ছিল **ক্রিকেটার্স অ্যাসোসিয়েশন**। ১৯৭০-এর দশকে পিসিএ ইংল্যান্ড এবং ওয়েলসভিত্তিক প্রথম-শ্রেণীর ক্রিকেটে অংশগ্রহণকারী পেশাদার ক্রিকেটারদের চুক্তির মানদণ্ড নিরূপণ ও সর্বনিম্ন বেতন নির্ধারণ করে।

## ইতিহাস
সমারসেট ও ইংল্যান্ডের সাবেক ফাস্ট বোলার ফ্রেড রামসে ১৯৬৭ সালে প্রফেশনাল ক্রিকেটার্স অ্যাসোসিয়েশন গঠন করেন। পিসিএ গঠনের পূর্বে ইংরেজ ক্রিকেট খেলোয়াড়েরা ইংল্যান্ড এবং ওয়েলসভিত্তিক প্রশাসনে কোন কিছুই বলতে পারতো না। খেলোয়াড়দের সংগঠন প্রতিষ্ঠার পর পিসিএ সাম্প্রতিককালে তাঁকে সম্মানসূচক আজীবন প্রতিষ্ঠাতা সদস্য ও সহঃ সভাপতি হিসেবে মনোনীত করে।

১৯৬৮ সালে জন আর্লট প্রথম সভাপতি হিসেবে মনোনীত হন। এ প্রসঙ্গে উইজডেন মন্তব্য করে যে,
"গণতান্ত্রিক দৃষ্টিভঙ্গী ও বিচক্ষণ কৌশলপন্থা অবলম্বনের ফলে ক্রিকেট বিশ্ব ও খেলোয়াড়দের কাছে সম্মানের পাত্রে পরিণত হয়েছেন। বিশ্ব সিরিজ ক্রিকেটে প্যাকারের পদক্ষেপ গ্রহণের ফলে তিনি আধুনিক ও কৌশলপূর্ণ পদক্ষেপে সংগ্রাম করে ক্রিকেটারদের সংগঠনকে নিরপেক্ষ রাখতে সচেষ্ট হয়েছেন।

মাইক এডওয়ার্ডসকে ১৯৬৮ সালে কোষাধ্যক্ষ ও ১৯৭০ সালে সংগঠনের সভাপতি হিসেবে নির্বাচিত করা হয়। তবে, তৎকালীন নিষিদ্ধঘোষিত দক্ষিণ আফ্রিকার ট্রান্সভাল থেকে অর্থ অনুদান গ্রহণে সদস্যদের সিদ্ধান্তের বিরুদ্ধে অবস্থান গ্রহণ করে পদত্যাগ করেন।

## কার্যাবলী
পিসিএকে সহায়তার লক্ষ্যে জন আর্লট চার্টার্ড একাউন্টেন্ট হ্যারল্ড গোল্ডব্ল্যাটকে আমন্ত্রণ জানিয়েছিলেন। তিনি সকল খেলোয়াড়ের জন্য ন্যূনতম বেতন নির্ধারণ, মানসম্পন্ন চুক্তি ও বীমার বিষয়ে আলোচনা করেছিলেন। তিনি অতিরিক্ত হারে জরিমানা আদায় করে ক্রিকেট অ্যাসোসিয়েশন চ্যারিটি গঠন করেন। এরফলে সাবেক কাউন্টি খেলোয়াড়দেরকে আর্থিক দুরবস্থা কাটাতে সক্ষম হয়। এ পর্যন্ত ৮০ জনের অধিক খেলোয়াড় দাতব্য তহবিল থেকে অর্থ সহায়তা পেয়েছেন।

৩০ বছরের অধিক সময় ধরে সংগঠনে সেবা দানের প্রেক্ষিতে আজীবন জ্যেষ্ঠ সহঃ সভাপতি হিসেবে মনোনয়ন দেয়া হয়। মার্চ, ১৯৭৯ সালে পিসিএ থেকে প্রকাশিত নিবন্ধ দ্য ক্রিকেটারে প্রকাশ করা হয়। এতে আর্লট গোল্ডব্ল্যাটকে উদ্দেশ্য করে লিখেছেন যে, তিনি অমূল্য আর্থিক পরামর্শক ছিলেন।

পিসিএ কর্তৃপক্ষ সাংবার্ষিক নৈশভোজের আয়োজন করে থাকে। এতে ঘরোয়া ক্রিকেটকে ঘিরে রেগ হেটার কাপ ফর দ্য পিসিএ প্লেয়ার অব দি ইয়ার পুরস্কার প্রদান করা হয়। এ পুরস্কারটি ক্রিকেটের অন্যতম মর্যাদাসম্পন্ন পুরস্কার হিসেবে পরিগণিত হয়ে আসছে।

## তথ্যসূত্র

## আরও দেখুন
* পিসিএ বর্ষসেরা খেলোয়াড়
* উইজডেন বর্ষসেরা ক্রিকেটার
* ইংল্যান্ড এবং ওয়েলস ক্রিকেট বোর্ড
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা
* ফেডারেশন অব ইন্টারন্যাশনাল ক্রিকেটার্স অ্যাসোসিয়েশনস
* ইংল্যান্ড এবং ওয়েলসের কাউন্টি ক্রিকেট ক্লাবসমূহের প্রতিযোগিতামূলক সম্মাননা লাভের তালিকা

## বহিঃসংযোগ
* Official website
* Film on the history of the Professional Cricketers' Association

বিষয়শ্রেণী:১৯৬৭-এ প্রতিষ্ঠিত
বিষয়শ্রেণী:১৯৬৭-এ প্রতিষ্ঠিত ট্রেড ইউনিয়ন
বিষয়শ্রেণী:১৯৬৭-এ যুক্তরাজ্যে প্রতিষ্ঠিত
বিষয়শ্রেণী:ক্রিকেটারদের সংগঠন
বিষয়শ্রেণী:ইংল্যান্ডের ক্রিকেট প্রশাসন
বিষয়শ্রেণী:ওয়েলসের ক্রিকেট প্রশাসন
বিষয়শ্রেণী:যুক্তরাজ্যভিত্তিক ট্রেড ইউনিয়ন
বিষয়শ্রেণী:ইংল্যান্ডে ক্রিকেট প্রশাসন
বিষয়শ্রেণী:ওয়েলসে ক্রিকেট প্রশাসন
জাফর ইকবাল সিদ্দিকী

**জাফর ইকবাল সিদ্দিকী** (জন্ম: ৪ এপ্রিল ১৯৫৩) হলেন বাংলাদেশের একজন ব্যবসায়ী, শিল্পপতি, রাজনীতিবিদ ও সংসদ সদস্য। তিনি নীলফামারী-১ আসন থেকে নবম জাতীয় সংসদের সদস্য ছিলেন। তিনি জাতীয় পার্টির চেয়ারম্যানের উপদেষ্টা ছিলেন। ২০২৩ সালের দিকে জাতীয় পার্টি থেকে বের হয়ে বাংলাদেশ জাতীয়তাবাদী আন্দোলন তে যোগ দেন, দ্বাদশ জাতীয় সংসদ নির্বাচনে নোঙর প্রতীক নিয়ে নির্বাচন করেছিলেন।

## প্রাথমিক জীবন
জাফর ইকবাল সিদ্দিকী ১৯৫৩ সালের ৪ এপ্রিল নীলফামারী জেলায় জন্মগ্রহণ করেন। তার পিতার নাম হাবিবুর রহমান সিদ্দিকী ও মাতার নাম উম্মে রহমান সিদ্দিকী। তিনি আর্টস ও ডিজাইনে স্নাতক ডিগ্রি অর্জন করেছেন। জাফর সিদ্দিকী গার্মেন্টস রপ্তানি ও প্রিটিংয়ের ব্যবসা করেন। তিনি জানটেক্স এ্যাপারেল লিমিটেড ও ডিফোইন (বাংলাদেশ) লিমিটেড এর ব্যবস্থাপনা পরিচালক।

## রাজনৈতিক জীবন
জাফর ২০০৮ সালের নবম জাতীয় সংসদ নির্বাচনে জাতীয় পার্টির মনোনয়নে অংশগ্রহণ করেন। তিনি ১৭৯,৬৫৭ ভোট পেয়ে বিএনপির প্রার্থী রফিকুল ইসলামকে পরাজিত করে বিজয়ী হন। নবম সংসদের মেয়াদে তিনি মৎস ও প্রাণীসম্পদ মন্ত্রণালয় সম্পর্কি সংসদীয় স্থায়ী কমিটির সদস্য ছিলেন। ২০১৪ সালের দশম জাতীয় সংসদ নির্বাচনে অংশগ্রহণ করে আওয়ামী লীগ প্রার্থী আফতাব উদ্দিন সরকারের নিকট পরাজিত হন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি জাতীয় পার্টির মনোনয়ন লাভ করেন।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নীলফামারী জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
অস্ট্রোভো, ক্রোয়েশিয়া

**অস্ট্রোভো** ক্রোয়েশিয়ার ভুকোভার-স্রিজিম বিভাগের মারকাসিকা পৌরসভার একটি গ্রাম।

## শিক্ষা
ইলিমেন্টারি স্কুল মারকাসিকা'র শাখা স্কুল অস্ট্রোভোতে অবস্থিত। স্থানীয় স্কুলগুলোতে সার্বিয়ান ভাষায় পাঠদান করা হয়ে থাকে।

## ইতিহাস
ক্রোয়েশিয়া যুদ্ধের সময় অস্ট্রোভো স্ব-ঘোষিত সার্ব রাজনৈতিক সত্ত্বা এসএও পূর্ব স্লোভোনিয়া, বারানজা এবং পশ্চিম সিরমিয়া-এর অধিনে ছিল। সংঘাতের শেষদিকে জাতিসংঘ মিশন এই এলাকাটিকে শান্তিপূর্ণভাবে ক্রোয়েশিয়ার পুনরায় ক্রোয়েশিয়ার অধিভুক্ত করে।

## জনতাত্ত্বিক ইতিহাস
১৯৯১ সালের আদমশুমারী অনুযায়ী, গ্রামটির মোট অধিবাসীর ৮৫.১৮% সার্ব, ৭.৯১% ক্রোয়াট এবং ৪.২৯% হলেন যুগোস্লভিয়।

## গ্যালারি

File:Ostrovo 5-Острово 5.JPG
File:Ostrovo 4-Острово 4.JPG
File:Ostrovo 2-Острово 2.JPG
File:Ostrovo 1-Острово 1.JPG


## তথ্যসূত্র

বিষয়শ্রেণী:ক্রোয়েশিয়ার গ্রাম
গ্রে ব্যারন

## আকার

গ্রে ব্যারন এর প্রসারিত অবস্থায় ডানার আকার ৬৫-৮৫ মিলিমিটার দৈর্ঘ্যের হয়।

## উপপ্রজাতি

**E. a. anosia* Assam, Burma, Thailand, Yunnan
**E. a. phernes* Fruhstorfer, 1913  Sikkim
**E. a. saitaphernes* Fruhstorfer, 1913 Sikkim
**E. a. yenadora* Fruhstorfer, 1913  Java
**E. a. bunaya* Fruhstorfer, 1913  Peninsular Malaya, Sumatra
**E. a. dodanda* Fruhstorfer, 1913 Malay
**E. a. yapola* Fruhstorfer, 1913  Borneo
**E. a. pagiana* Corbet, 1942  Mentawei Island
**E. a. mindanaensis* Schröder & Treadaway, 1978  Philippines (Mindanao)
**E. a. yao* Yoshino, 1997 Guanxi
### ভারতে প্রাপ্ত গ্রে ব্যারন এর উপপ্রজাতি
ভারতে প্রাপ্ত গ্রে ব্যারন এর উপপ্রজাতি হল-
* *Euthalia anosia anosia* Moore, 1857 – Assam Grey Baron

## বিস্তার
ভারত (সিকিম থেকে অরুণাচল প্রদেশ ও উত্তর পূর্ব ভারত) বাংলাদেশ, মায়ানমার এর বিভিন্ন অঞ্চলে দেখা যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী-পুরুষ উভয় প্রকারেই সামনের ডানা শীর্ষভাগে (apex) ভীষণভাবে কাস্তের ন্যায় বাঁকানো (highly falcate)। পুরুষ নমুনার পিছনের ডানার টরনাস  স্ত্রী অপেক্ষা অধিক উত্থিত (raised); টার্মেন গোলাকৃতি ও টরনাসের আগে অবতল (concave)।  স্ত্রী নমুনায় পিছনের ডানা সমভাবে গোলাকৃতি।

**ডানার উপরিতল** : ডানার উপরিতল সবজে-বাদামি ও ছাইরঙা ধূসর আঁশে ছাওয়া।

**সামনের ডানা**: সামনের ডানায় চওড়া, বিকীর্ণ, ফ্যাকাশে ছাইরঙা একটি ডিসকাল বন্ধনী বর্তমান যেটি কোস্টা থেকে ডরসাম অবধি আড়াআড়িভাবে বিস্তৃত ও কোস্টার দিকে ঈষদ বাঁকানো।  ডিসকাল বন্ধনীর বাইরের প্রান্ত অস্পষ্টভাবে কালচে আঁশে ছাওয়া।  সেলের মধ্যে সরু সাদা-কালো দাগ দ্বারা আবৃত দুটি ইংরেজি B আকৃতির মতো গঠন চোখে পরে যা কমন ব্যারন-এর ক্ষেত্রেও দেখা যায়। স্ত্রী নমুনায় সেলের বাইরে  ২ বা ৩ নং শিরামধ্য (inter-space) থেকে কোস্টা পর্যন্ত একটি সাদা সুস্পষ্ট ডিসকাল ছোপের ছোট সারি বিদ্যমান।

পিছনের ডানার উপরিতলে স্ত্রী-পুরুষ উভয় নমুনাতেই  ডানার গোড়ার অংশে (base) সরু কালো দাগ দ্বারা আবৃত বিভিন্ন আকৃতির কতকগুলি ফ্যাকাশে ছোট ছোপ  লক্ষ্য করা যায়। শীর্ষভাগ থেকে ডরসাম অবধি বক্রভাবে বিস্তৃত পোস্ট-ডিসকাল একসারি অস্পষ্ট কালচে বিন্দু দেখা যায়। ডরসাম কালচে বাদামি বা ঈষদ লালচে বাদামি ও রোঁয়াযুক্ত।

**ডানার নিম্নতল** : ডানার নিম্নতল ধূসরাভ সবুজ।

সামনের ডানায় সেল-এর দাগগুলি অনুরূপ। ডানার একদম শীর্ষবিন্দুর নিচে লম্বাটে, ছোট, ঈষদ সাদা ও অস্পষ্ট একটি ছোপ চোখে পড়ে। ডিসকাল, পোস্ট-ডিসকাল ও সাব-টার্মিনাল অংশ সরু ছোটছোট কালচে দাগে অস্পষ্টভাবে চিত্রিত।

পিছনের ডানার গোড়ার একটু বাইরের দিকে (sub -besal) সরু কালো দাগে ঘেরা কয়েকটি বিভিন্ন আকৃতির চিত্রিত গঠন দেখা যায়| পোস্ট-ডিসকাল কালো ক্ষুদ্র ছোপ বা বিন্দুর সারিটি ভীষণ অস্পষ্ট ও ডরসাম ধূসর সাদা।

শুঙ্গ  ঈষদ বাদামি। মাথা, বক্ষদেশ (thorux) ও উদর উপরিতলে সবজে বাদামি ও নিম্নতলে ধূসর সাদা।

## আচরণ
এই প্রজাতি দুর্লভ এবং খুব কম দর্শন মেলে। সে কারণে এদের অভ্যাস ও বসবাস বিষয়ক তথ্য কমই পাওয়া যায়। এরা দ্রুত উরানবিশিষ্ট। কম উচ্চতাসম্পন্ন বনাঞ্চলে এদের বিচরণ ও উড়ান চোখে পরে এবং মাটির উপর ভিজে ছোপে বসতে দেখা যায়।

## তথ্যসূত্র

:ভারতের প্রজাপতি]]
:আসামে প্রাপ্ত নিমফ্যালিডি গোত্রের প্রজাপতির]]

বিষয়শ্রেণী:আসামে প্রাপ্ত নিমফ্যালিডি গোত্রের প্রজাপতি
বিষয়শ্রেণী:ভারতের প্রজাপতি
বিষয়শ্রেণী:১৮৫৭-এ বর্ণিত প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
পুরুলিয়া বিধানসভা কেন্দ্র

**পুরুলিয়া (বিধানসভা কেন্দ্র)** ভারতের পশ্চিমবঙ্গ রাজ্যের পুরুলিয়া জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪২ নং পুরুলিয়া বিধানসভা কেন্দ্রটি পুরুলিয়া পৌরসভা, পুরুলিয়া-২ সমষ্টি উন্নয়ন ব্লক এবং ভান্ডার পুরাচিপিদা এবং মানারা গ্রাম পঞ্চায়েত গুলি পুরুলিয়া-১ সমষ্টি উন্নয়ন ব্লক এর অন্তর্গত।

পুরুলিয়া বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে তৃণমূল কংগ্রেসের কামাক্ষা প্রসাদ সিং দেও তার নিকটতম প্রতিদ্বন্দ্বী সিপিআই (এম) এর কৌশিক মজুমদারকে পরাজিত করেন।

### ১৯৭৭-২০০৬
২০০৬ এবং ২০০১ সালের বিধানসভা নির্বাচনে, সিপিআই (এম) এর নিখিল মুখার্জী পুরুলিয়া বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের সুকুমার রায়কে এবং তৃণমূল কংগ্রেসের কামাক্ষা প্রসাদ সিং দেওকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মমতা মুখার্জী ১৯৯৬, ১৯৯১ এবং ১৯৮৭ সালে কংগ্রেসের সুকুমার রায়কে পরাজিত করেন। ১৯৮২ সালে আইসিএসের সুকুমার রায় সিপিআই (এম) এর মহাদেব মুখোপাধ্যায়কে পরাজিত করেন। সিপিআই (এম) এর মহাদেব মুখার্জী ১৯৭৭ সালে নির্দলের সনৎ কুমার মুখার্জীকে পরাজিত করেন।

### ১৯৫১-১৯৭২
১৯৭২ এবং ১৯৭১ সালে কংগ্রেসের সনৎ কুমার মুখার্জী জয়ী হন। লোক সেবক সংঘ/নির্দলের বিভূতি ভুষণ দাশগুপ্ত ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের তারাপদ রায় জয়ী হন। ১৯৫৭ সালে পুরুলিয়া কেন্দ্রটি যৌথ আসন ছিল, একটি আসন এসসি জন্য সংরক্ষিত ছিল। ১৯৫৭ সালে নির্দলের নকুল চন্দ্র সাহিস এবং নির্দলের লাবন্য প্রভা ঘোষ জয়ী হন। ১৯৫১ সালে স্বাধীন ভারতের প্রথম নির্বাচনে, পুরুলিয়া তথা হুরা যৌথ আসন ছিল। পূর্বে পুরুলিয়া জেলার অংশটি বিহারের অংশ ছিল। ১৯৫১ সালে লোক সেবক সংঘের দীমো চারমহর এবং সমরেন্দ্র নাথ ওঝা উভয়ই জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পুরুলিয়া জেলার রাজনীতি
নিজামুল ইসলাম

**শেখ নিজামুল ইসলাম** একজন বাংলাদেশি চিকিৎসক ও সাবেক সংসদ সদস্য। ১৯৮৬ সালে তৃতীয় জাতীয় সংসদ নির্বাচনে আওয়ামী লীগের মনোনয়নে তিনি টাঙ্গাইল-১ আসন থেকে সংসদ সদস্য নির্বাচিত হন।

নিজামুল ১৯৭০ সালের জাতীয় ও প্রাদেশিক পরিষদের নির্বাচনে টাঙ্গাইল-১ আসন থেকে প্রাদেশিক পরিষদ সদস্য নির্বাচিত হন। বাংলাদেশের স্বাধীনতা যুদ্ধের সময় তিনি বিদেশ জনমত গঠনে গুরুত্বপূর্ণ ভূমিকা পালন করেন।

## প্রারম্ভিক জীবন
নিজামুল ইসলাম টাঙ্গাইল জেলার ধনবাড়ী উপজেলার বর্নিচন্দবাড়ী গ্রামে জন্মগ্রহণ করেন। দীর্ঘদিন তিনি মধুপুর থানা আওয়ামী লীগের সভাপতি হিসেবে দায়িত্ব পালন করেন।

## তথ্যসূত্র

বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:টাঙ্গাইল জেলার ব্যক্তি
আবদুস সাত্তার (টাঙ্গাইলের রাজনীতিবিদ)

**আবদুস সাত্তার** একজন বাংলাদেশি রাজনীতিবিদ ও সাবেক সংসদ সদস্য। বাংলাদেশ স্বাধীনতা লাভের পর ১৯৭৩ সালের ৭ মার্চ অনুষ্ঠিত প্রথম জাতীয় সংসদ নির্বাচনে জাতীয় সমাজতান্ত্রিক দলের (জাসদ) মনোনয়নে তিনি টাঙ্গাইল-১ (মধুপুর উপজেলা ও ধনবাড়ী উপজেলা) আসন থেকে সংসদ সদস্য নির্বাচিত হন। নির্বাচনে তিনি বাংলাদেশ আওয়ামী লীগ মনোনীত প্রার্থী মহেন্দ্র লাল বর্মণকে ৫ হাজার ভোটের ব্যবধানে পরাজিত করে তিনি জাসদের মশাল প্রতীকে নির্বাচিত হন।

## তথ্যসূত্র

বিষয়শ্রেণী:প্রথম জাতীয় সংসদ সদস্য
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ওলা ক্যাব

**ওলা ক্যাব** (**OLΛ** হিসাবে শৈলীকৃত) হলো *এএনআই টেকনোলজিস প্রাইভেট লিমিটেড* দ্বারা নির্মিত একটি ভারতীয় অনলাইন পরিবহন নেটওয়ার্ক কোম্পানী। ২০১৮ সালের সেপ্টেম্বরে ওলার মূল্যছিল প্রায় $৪ বিলিয়ন মার্কিন ডলার।

ওলা ক্যাব মুম্বাইয়ের অনলাইন ক্যাব সংগ্রাহক হিসেবে ৩ ডিসেম্বর ২০১০ খ্রিষ্টাব্দে প্রতিষ্ঠিত হয়েছিল এবং এখন সংস্থাটির সদরদপ্তর বেঙ্গালুরুতে অবস্থিত। ২০১৮ খ্রিষ্টাব্দের মধ্যে ১৬৯ টি শহর জুড়ে কোম্পানিটির ১০,০০,০০০ টিরও বেশি গাড়ির একটি নেটওয়ার্কে বিস্তৃত হয়েছে। নভেম্বর ২০১৪ খ্রিষ্টাব্দে ওলা বেঙ্গালুরুতে পরীক্ষামূলক ভিত্তিতে অটোরিকশা অন্তর্ভুক্ত করে অনলাইন পরিষেবায়। পরীক্ষামূলক পর্বের পর ওলা অটো ডিসেম্বর ২০১৪ খ্রিষ্টাব্দ থেকে দিল্লি, পুনে, চেন্নাই, হায়দ্রাবাদ এবং কলকাতা অন্যান্য শহরগুলিতে বিস্তৃত হয়েছে।

২০১৮ খ্রিষ্টাব্দের জানুয়ারিতে ওলা তার প্রথম বিদেশী বাজার অস্ট্রেলিয়া এবং  সেপ্টেম্বর ২০১৮ খ্রিষ্টাব্দে নিউ জিল্যান্ডে অনলাইন গাড়ি পরিষেবায় যুক্ত হয়েছিল। এটি যুক্তরাজ্যেও উপস্থিত রয়েছে।

## ইতিহাস
২০১৪ সালের মার্চে ওলা ক্যাব প্রায় ১,৩৯৪ কোটি মার্কিন ডলার (২০০ মিলিয়ন মার্কিন ডলার) এর দ্বারা বেঙ্গালুরু ভিত্তিক ট্যাক্সি পরিষেবা ট্যাক্সিফরসিওর অর্জন করেছিল। ২৫ জুন ২০১৫ সাল থেকে ওলা ব্যবহারকারীরা ওলা মোবাইল অ্যাপ্লিকেশনের মাধ্যমে টিএফএস ক্যাবগুলিতে প্রবেশ করে। ২০১৫ সালের নভেম্বরে ওলা একটি গোপন যোগফলের জন্য জিওট্যাগ, ট্রিপ প্ল্যানিং অ্যাপ্লিকেশন কোম্পানি অর্জন করেছিলেন।

২০১৭ সালের ডিসেম্বরে ওলা ভারতের ফুডপান্ডার ব্যবসাকে অধিগ্রহণ করেছিলেন। ২০১৮ সালের এপ্রিলে ওলা একটি পাবলিক ট্রান্সপোর্ট টিকিট অ্যাপ্লিকেশন রিড্লার (পূর্বে ট্রাফল)- এর সাথে তার দ্বিতীয় অধিগ্রহণ করে।

২০১৮ সালের ডিসেম্বর মাসে, ওলা স্কুটার ভাড়াদেওয়ার স্টার্টআপ সংস্থা ভোগোতে ১০০ মিলিয়ন ডলার বিনিয়োগ করেছিল। এই বছরের গোড়ার দিকে ওলা ভোগোতে ধারাবাহিক ভাবে অর্থ প্রদান করেছিল।

## পরিষেবা
[থাম্ব|100px|[কলকাতার ওলা ক্যাবে যাত্রীদের জন্য আতঙ্ক বোতাম]]
ওলা বিভিন্ন ধরনের সেবা প্রদান করে, যা অর্থনৈতিক থেকে শুরু করে বিলাসিতা ভ্রমণের পর্যন্ত। ক্যাবগুলি একটি মোবাইল অ্যাপের মাধ্যমে এবং তাদের ওয়েবসাইটের মাধ্যমে সংরক্ষিত থাকে এবং পরিষেবাটি ওলা অর্থের সাথে নগদ এবং নগদহীন অর্থ প্রদান উভয়ই গ্রহণ করে। এটি প্রতিদিন ১৫,০০,০০০ টির বেশি গড় বুকিংয়ের দাবি করে এবং ভারতে ৬০% বাজার সংস্থাটির অধিনে রয়েছে।

## তথ্যসূত্র

## বহিঃসংযোগ
* 


বিষয়শ্রেণী:ভারতের অনলাইন কোম্পানি
বিষয়শ্রেণী:ভারতের ট্যাক্সিক্যাব
বিষয়শ্রেণী:২০১০-এ কর্ণাটকে প্রতিষ্ঠিত
বিষয়শ্রেণী:২০১০-এ প্রতিষ্ঠিত ভারতীয় কোম্পানি
বিষয়শ্রেণী:পরিবহন নেটওয়ার্ক কোম্পানি
বিষয়শ্রেণী:বেঙ্গালুরু ভিত্তিক কোম্পানি
বিষয়শ্রেণী:ভারতে সদর দফতর বহুজাতিক কোম্পানি
ফাহমী গোলন্দাজ বাবেল

**ফাহমী গোলন্দাজ বাবেল** (জন্ম: ৯ সেপ্টেম্বর ১৯৭৬) বাংলাদেশী রাজনীতিবিদ ও সাবেক সংসদ সদস্য। তিনি আওয়ামী লীগের প্রার্থী হিসেবে ময়মনসিংহ-১০ আসন থেকে একাধিকবার জাতীয় সংসদের সদস্য নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রাথমিক জীবন
ফাহমী গোলন্দাজ বাবেল ১৯৭৬ সালের ২৩শে জুন জেলার গফরগাঁও থানার বাগুয়া গ্রামে জন্মগ্রহণ করেন। তার পিতার নাম আলতাফ হোসেন গোলন্দাজ, মাতার নাম মাহফুজা আনাম গোলন্দাজ ও এক বোনের নাম আঞ্জুম গোলন্দাজ। আলতাফ হোসেন ৩ বার সংসদ সদস্য ও ১ বার উপজেলা চেয়ারম্যান ছিলেন। ফাহমী মাধ্যমিক পর্যন্ত লেখাপড়া করেছেন। 

## রাজনৈতিক জীবন
ফাহমী গোলন্দাজ বাবেল ২০০৯ সালে উপজেলা পরিষদ নিবার্চনে গফরগাঁও উপজেলার উপজেলা চেয়ারম্যান নির্বাচিত হোন।

২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হয়ে অংশগ্রহণ করেন এবং ১,৮৫,০৭৮ ভোট পেয়ে খেলাফত মজলিসের নুরুল ইসলাম খানকে পরাজিত করে বিজয়ী হন। বিএনপি সহ বিরোধী দল সমূহ নির্বাচন বর্জন করায় আর কোন প্রার্থী ছিল না। দশম সংসদের মেয়াদে তিনি বস্ত্র ও পাট মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।

৩০ এপ্রিল ২০১৬ সালে জেলা কাউন্সিল হলে  ২০১৮ সালে ১৭ সেপ্টেম্বর বাংলাদেশ আওয়ামী লীগের ময়মনসিংহ জেলা শাখার কমিটি অনুমোদিত হলে বাবেল কার্যনির্বাহী কমিটির সদস্য পদ লাভ করেন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি পুনরায় আওয়ামী লীগের মনোনয়ন লাভ করেন এবং মহাজোটের প্রার্থী হয়ে নির্বাচনে অংশগ্রহণ করে ২,৮১,২৩০ ভোট পেয়ে ২য় বারের মত সংসদ সদস্য নির্বাচিত হয়েছেন।

২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

## বিতর্ক
ফাহমির বিরুদ্ধে ২০১০ সালের ২৪ জুন উপজেলা পল্লী উন্নয়ন বোর্ডের এক কর্মকর্তাকে মেরে দাঁত ভেঙে দেওয়ার অভিযোগ ওঠে। এই অভিযোগে সেই কর্মকর্তা গফরগাঁও থানায় মামলা করেন। তবে ফাহমি এই অভিযোগ মিথ্যা বলে দাবি করেন। এমপি নির্বাচিত হওয়ার পূর্বে গফরগাঁও উপজেলার চেয়ারম্যান থাকার সময় থেকেই ফাহমির বিরুদ্ধে ক্যাডার পালনের অভিযোগ আছে। তার ক্যাডারদের হাতে বিভিন্ন সময়ে রাজনৈতিক ব্যক্তি ও সাংবাদিককে লাঞ্ছিত করা ও হামলার অভিযোগ আছে। এছাড়া উপজেলা চেয়ারম্যান থাকাকালীন ময়মনসিংহ-১০ আসনের পূর্ববর্তী সাংসদ গিয়াস উদ্দিন তাকে হত্যার চেষ্টা চলছে জানিয়ে নিরাপত্তা চেয়ে স্বরাষ্ট্রমন্ত্রীর নিকট চিঠি দেন; যেখানে হত্যাচেষ্টার তত্ত্বাবধানকারী হিসেবে ফাহমি গোলন্দাজের নাম উল্লেখ করা হয়। ফাহমি গোলন্দাজ তার বোন আঞ্জুম গোলন্দাজের শ্বশুরের বারিধারাস্থ ডিপ্লোম্যাটিক এলাকায় সম্পত্তি অবৈধ দখলের চেষ্টায় নিয়ত ছিল। 

২০১৮ সালে ফাহমি গোলন্দাজ দ্বিতীয় দফায় এমপি নির্বাচিত হওয়ার পর থেকে বিভিন্ন সময়ে নিজ দলের ভিন্ন নেতার অনুসারী নেতা-কর্মী এবং তার বিরোধিতা করা ব্যক্তিদের ওপর হামলা ও এলাকা ছাড়া করার অভিযোগ আছে তার বিরুদ্ধে।

## তথ্যসূত্র

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
চঞ্চল চৌধুরী অভিনীত চলচ্চিত্রের তালিকা

থাম্ব|ডান|২০১৮ সালে চঞ্চল চৌধুরী
চঞ্চল চৌধুরী একজন বাংলাদেশী অভিনেতা, মডেল, শিক্ষক ও গায়ক। ফরিদুর রহমানের "গ্রাস" নাটকের মাধ্যমে তার প্রথম টেলিভিশন নাটকে পদার্পণ হয়। খুব অল্প সময়ের মধ্যে দক্ষ অভিনেতা হিসেবে সুনাম অর্জন করা এই অভিনেতা পরবর্তীতে বেশকিছু ধারাবাহিক নাটকের পাশাপাশি অভিনয় করেন অনেকগুলো একপর্বের নাটকে। বর্তমান সময়ের সবচেয়ে জনপ্রিয় এবং ব্যস্ততম অভিনেতা হিসেবে বাংলাদেশের টিভি নাটক জগৎকে দিয়ে যাচ্ছেন একের পর এক দর্শকনন্দিত সব নাটক।

## চলচ্চিত্রের তালিকা
### পূর্ণদৈর্ঘ্য চলচ্চিত্র

## ওয়েব ধারাবাহিক

## টেলিভিশন

## একপর্বের নাটক

## মঞ্চনাট্য

### উপস্থাপক
* মেরিল প্রথম আলো পুরস্কার - ২০১০, ২০১২, ২০১৩

### টেলিভিশন অনুষ্ঠান

## তথ্যসূত্র

## বহিঃসংযোগ
* আইএমডিবি-এ চঞ্চল চৌধুরী

বিষয়শ্রেণী:অভিনেতাদের চলচ্চিত্র তালিকা
স্বর্ণ অশোক

**স্বর্ণ অশোক** একটি বহুবর্ষী বৃক্ষ বিশেষ। এর উদ্ভিদতাত্ত্বিক নাম *Saraca thaipingensis* *(সারাকা থাইপিংগেনসিস)*। গাছটি ফ্যাবেসি পরিবারের সদস্য।

## নামকরণ
১৮৯৭ সালে নাথানিয়েল ক্যান্টলি এর নামকরণ করেন।

## বিস্তৃতি
ইন্দোনেশিয়ার জাভা, থাইল্যান্ড, মালয়েশিয়া ও মিয়ানমার প্রভৃতি দেশে স্বর্ণ অশোক সহজলভ্য। বাংলাদেশে এ গাছ খুব একটা দেখা যায় না। তবে ঢাকার গার্ডেনের সাইকি অংশে স্বর্ণ অশোক, রাজ অশোক ও কাউলি অশোক নামে তিন ধরনের অশোক গাছ রয়েছে।

## বর্ণনা
এই গাছ ৭ থেকে ২০ মিটার পর্যন্ত লম্বা হয়। গাছের কাণ্ডের রং কালচে এবং প্রায় মসৃণ। পৌষ ও মাঘ মাসে ফুল ফোঁটে। রাতের বেলায় এ ফুল থেকে হালকা মিষ্টি গন্ধ ভেসে আসে। ফুল থেকে চ্যাপ্টা শিমের মতো ফল হয়। অন্যান্য অশোকের চেয়ে স্বর্ণ অশোকের পাতা কিছুটা বড়। পাতার রং সবুজ, তবে কচি পাতার রং তামাটে লাল।

## বংশ বিস্তার
বীজ থেকে চারা হয়। এছাড়া ডালে গুটি কলমের মাধ্যমেও চারা তৈরি করা যায়।

## চিত্রশালা

File:Gardenology.org-IMG 7335 qsbg11mar.jpg
File:Gardenology.org-IMG 7336 qsbg11mar.jpg
File:Gardenology.org-IMG 7337 qsbg11mar.jpg
File:Gardenology.org-IMG 7338 qsbg11mar.jpg
File:Gardenology.org-IMG 7339 qsbg11mar.jpg
File:Gardenology.org-IMG 7340 qsbg11mar.jpg

## আরও দেখুন

* অশোক
* রাজ অশোক
* কাউলি অশোক

## তথ্যসূত্র

বিষয়শ্রেণী:বৃক্ষ
বিষয়শ্রেণী:ফুল
বিষয়শ্রেণী:বাংলাদেশের উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
আবু ইউসুফ মোঃ খলিলুর রহমান

**আবু ইউসুফ মোঃ খলিলুর রহমান** হলেন একজন বাংলাদেশী রাজনীতিবিদ ও জয়পুরহাট-২ আসনের সাবেক সংসদ সদস্য। তিনি বাংলাদেশ জাতীয়তাবাদী দলের প্রার্থী হিসেবে এই আসন থেকে ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে টানা চারবার সংসদ সদস্য নির্বাচিত হন। এছাড়া তিনি জাতীয় সংসদের সাবেক হুইপ।

## কর্মজীবন
খলিলুর রহমান ১৯৯১ সালে বাংলাদেশ জাতীয়তাবাদী দলের প্রার্থী হিসেবে জয়পুরহাট-২ আসনে পঞ্চম জাতীয় সংসদ নির্বাচনে অংশগ্রহণ করেন। ধানের শীষ প্রতীকে তিনি ৫৯,৬৯২ ভোট পেয়ে বিজয়ী হন। ১৯৯৬ সালের ফেব্রুয়ারি ও জুন দুটি নির্বাচনেও তিনি জয়ী হয়ে সংসদ সদস্য নির্বাচিত হন। ২০০১ সালে অনুষ্ঠিত অষ্টম জাতীয় সংসদ নির্বাচনে তিনি ১,১৩,২৯০ ভোট পেয়ে বিজয়ী হন। তত্ত্বাবধায়ক সরকারের সময়ে ২০০৭ সালে রহমান বিএনপি থেকে পদত্যাগ করেন এবং অলি আহমেদের নেতৃত্বে গঠিত এলডিপিতে যোগ দেন। ২০১৮ সালে একাদশ জাতীয় সংসদ নির্বাচনে তিনি পুনরায় বিএনপির প্রার্থী হিসেবে জয়পুরহাট-২ থেকে নির্বাচনে অংশগ্রহণ করেন।

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:জয়পুরহাট জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য